घटना काबुल पुलिस मुख्यालय की है जहां सैन्य सलाहकार एक कैंटीन की तरफ जा रहे थे. महिला अधिकारी ने उन पर अपनी पिस्तौल से निशाना साधा और उन्हें गोली मार दी.अफगानिस्तान में इस तरह की यह पहली घटना है जब किसी महिला पुलिस अधिकारी ने इस तरह से गोली चलाई है.घटना के फौरन बाद महिला अधिकारी को हिरासत में ले लिया गया.नेटो अधिकारियों ने आशंका जताई है कि महिला का संबंध तालिबान से हो सकता है.इस बीच एक अन्य घटना में अफगान सुरक्षाकर्मी ने सुरक्षाबल के छह सदस्यों की हत्या कर दी. इनमें एक अमरीकी शामिल था. अफगानिस्तान में हाल के दिनों में ऐसी घटनाओं की तादाद बढ़ी है जब अफगान सेना या पुलिसकर्मियों की तरफ से नेटो की सेना को बड़ी संख्या में निशाना बनाया जा रहा है.अफ़गानिस्तान में पिछले दिनों 50 से ज्यादा नेटो की सेना पर पुरुष अफगान पुलिस कर्मियों ने हमले किए हैं.अफगान पुलिस बल में ज्यादातर ग्रामीण इलाके के लोगों की भर्ती होती है और अक्सर इसमें पहले से बाग़ी रहे लोगों को भी शामिल कर लिया जाता है.अमरीका ने सितंबर महीने में ऐसे अंदरूनी हमले को देखते हुए पुलिस भर्ती के प्रशिक्षण को टाल दिया था.ऐसे प्रशिक्षण का मकसद यह पता करना था कि इस भर्ती में शामिल पुलिसकर्मियों के संबंध तालिबान से तो नहीं हैं.साल 2014 में अफगानिस्तान से विदेशी फौज कूच कर जाएंगे ऐसे में अफ़गान सुरक्षा बलों को प्रशिक्षित करना नेटो की रणनीति का अहम हिस्सा है.